15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 126 της 5/13 Φεβρ. 1980 (ΦΕΚ Α΄ 38) Περί ιδρύσεως εργαστηρίου, σπουδαστηρίων και μετονομασίας εργαστηρίων εις το Ε.Μ. Πολυτεχνείον. Άρθρ.1.-Ιδρύονται εις την Ανωτάτην Σχολήν Μηχανολόγων - Μηχανικών του Ε.Μ. Πολυτεχνείου τα κάτωθι Παραρτήματα:α)Εργαστήριον θερμικών Στροβιλομηχανών, υπαγόμενον εις την ομώνυμον έδραν. β)Σπουδαστήριον Επιχειρησιακής Ερεύνης, υπαγόμενον εις την ομώνυμον έδραν. γ)Σπουδαστήριον Οργανώσεως, υπαγόμενον εις την έδραν Βιομηχανικής Οργανώσεως. Άρθρ.2.-Μετονομάζονται τα κάτωθι Παραρτήματα της Ανωτάτης Σχολής Αγρονόμων και Τοπογράφων Μηχανικών του Ε.Μ. Πολυτεχνείου άνευ μεταβολής τινός των παρ’ αυτοίς προβλεπομένων θέσεων πάσης φύσεως προσωπικού: α)Το Εργαστήριον Τοπογραφίας, υπαγόμενον εις την έδραν Ανωτέρας Γεωδαισίας και Χαρτογραφίας, εις εργαστήριον Ανωτέρας Γεωδαισίας. β)Το Εργαστήριον Γεωδαισίας, υπαγόμενον εις την έδραν Γενικής Γεωδαισίας, εις εργαστήριον Γενικής Γεωδαισίας. 